=== Sæson 14: 2015 ===
{| class="wikitable"
|-
! Afsnit !! Først tilgængelig !! Resume
|-
| 14-1 || 7. januar 2015 || Det har været årets første snevejrsdag i den meget milde vinter (2013/2014), hvor mange af dyrene stadig går ude. Frank besøger et savværk, hvor gulvbrædder af gran til loftet i det nye hus bliver lavet. Frank og Claude laver en transportabel høhæk til fårene af cypresstolper med pileflet imellem. Køerne fodres med roer og hø. Lågen til planteskolen laves færdig. Rævene har taget avls-gåsen, så der er mulighed for at reparere det nu tomme gåsehus.
|-
| 14-2 || 14. januar 2015 || Efter fem år er hvidtjørn-planterne vokset fra frø til små træer, som plantes ud. Det garvede skind fra tyren Herman skal laves til støvler. Frank besøger en [[læst]]efabrikken CAD-CAM Hinrichs i Flensborg, og får lavet en læst til at lave sine støvler. Cideren er blevet omstukket, og noget af gæren blev brugt til at hæve brød. Der laves en låge til fårenes vinterfold. Brædderne til gulvet på første etage ankommer til gården. Der er blevet gravet en ventilationsskakt i 2 meters dybde, som kan bruges til at holde et spisekammer køligt, og de opgravede kalksten kan bruges i kalkovnen.
|-
| 14-3 || 21. januar 2015 || Tjørnehækken beskæres. [[Skomager]]en Lars hjælper Frank med at lave støvler. Der er blevet støbt lersten, som nu ligger til tørring. [[Hestekastanje]]træet, som har givet kastanjegården sit navn, er gået ud, enten på grund af beskæringen eller sygdom (''[[Pseudomonas syringae pv. Aesculi]]'' eller [[kastanjeminérmøl]]). Det fældes, og der skal plantes 2 [[spisekastanje]]træer i stedet.
|-
| 14-4 || 28. januar 2015 || Køerne fodres og strøes. Frank og skomageren Lars laver Franks støvler færdige. Der fældes et [[poppel]]træ, og grenene bruges i et nyt rishegn ved køkkenhaven. Gulvet er lavet på førstesalen af det nye hus, og Frank installerer [[dampbremse]]-papir. Ferskentræerne i drivhuset er sprunget ud, og håndbestøves med en tandbørste. Et hjul er faldet af David Brown-traktoren under pløjningen, så der skal bestilles reservedel.
|-
| 14-5 || 4. februar 2015 || David Brown-traktoren repareres og marken pløjes færdig. Det sættes dampspærre-tape i det nye hus. Halv-fordærvet hø fra laden bruges til at afdække mod ukrudt under de små hasseltræer. I det nye hus lægges der strimler af træfiberplader under [[skunkvæg]]gene for at lydisolere. I køkkenhaven prøver Frank i år at lade være med at vende jorden, og at etablere enkelte højbede, begge dele for at gøre jorden mere løs. Der sættes [[forsatsvindue]]r i det nye hus.
|-
| 14-6 || 11. februar 2015 || Det er april, og der er grønkåls-skud og friske asparges i køkkenhaven. Frank får hjælp af Frans til at bygge en [[masseovn]] i det nye hus. Der er blevet født to lam. Frank besøger Anders Borgen for at se på kornsorter, og får frø til nøgen havre og [[purpur-hvede]]. Næsten alle frugttræerne blomstrer. Frank planlægger en skråtags-sideskurstilbygning til brændeskuret.
|-
| 14-7 || 18. februar 2015 || Et stort æbletræ bliver [[ompodning|ompodet]] til sorten [[Belle de Boskoop]]. Diverse urter og grønsager forspires i drivhuset. Sideskuret til brændeskuret er næsten færdigt, bortset fra taget. Taget skal være et traditionelt svensk/norsk [[tørvetag]], hvor det vandtætte lag mellem brædderne og tørven skal være [[næver]] (birkebark). Katten har fået 5 killinger. Solveig lastes på lastbil for at blive bedækket. Hønsene sættes to uger bag hegn fordi der lige er sået korn, og en del er slagtet. Frank overvejer kun at så kæmpeærter i stedet for almindelige ærter, da udbyttet er bedre.
|-
| 14-8 || 25. februar 2015 || Frank henter en drægtig so (navngivet ''Lone'') fra [[Kalø Økologisk Landbrugsskole]], som skal gå på marken. Der er efterhånden blevet fjernet så meget hø fra engen, uden at der er blevet tilført næring, at blomster til Franks store glæde har overtaget fra de grove græsser. Det nye stuehus skal isoleres. Derudover installeres der fugt- og temperatursensorer, for at se hvor god konstruktionen er til at forhindre fugt. Humleplanterne som blev hentet til gården sidste år udplantes fra potter. Foderroer renses i en roerenser-maskine.
|-
| 14-9 || 4. marts 2015 || Erhard Frederiksen byggen bliver ikke plantet i år, og er erstattet af nøgen byg. Desuden dyrkes nøgen havre. Vinterrugen er allerede næsten lige så høj som Frank. Fårene er blevet klippet. Roerne er næsten ikke spirret, hvilket giver problemer med ukrudtet. Der er sået [[hvidkløver]] og [[kællingetand]] i marken med purpurhvede. Bierne sværmer hos Claude, og sværmen flyttes over i en af Franks bistader som var død i løbet af vinteren. Ompodningen af æbletræet ser ud til at være lykkedes. Frank får hjælp af Bjarne fra gartnerirådgivningen til at plante 15 [[amerikansk blåbær|amerikanske blåbærplanter]] af 5 forskellige sorter; jorden forsures først med savsmuld. [[Voliere]]n gøres klar til at kan flyttes kyllinger ind. Frank og Claude besøger Michael i Sverige for at lave [[lindebast]] til reb.
|-
| 14-10 || 11. marts 2015 || Blåbærbuskene er plantet i savsmuld, og dækkes af med halm. Remmen til slibemaskinen erstattes med et splejset reb, og leen slibes. Der høstes hø med le. Der høstes kartofler og plantes [[boghvede]] i køkkenhaven; boghvedefrø er skaffet fra genbanken [[NordGen]]. Soen Lone har født 7 grislinger, hvoraf en døde indenfor et døgn af fødslen. Bisværmen fra Claude er flyttet ind i bistaden. Frank har fået en New Holland Super Hayliner [[ballepresser]].
|}
Journalistik Kultur